ھەڵکەوت مستەفا

ھەڵکەوت مستەفا (لە دایکبووی ١٩٨٥، سلێمانی)Halkawt Mustafa / El Clasico ، ماڵپەڕی anaarabcinema، ٢٧ی ئایاری ٢٠٢٠ ھێنراوە. دەرھێنەری سینەمایی کوردی دانیشتووی نەرویژە. لە ساڵی ٢٠٠٠، بەھۆی چالاکییەکانی باوکییەوە لەدژی ڕژێمی بەعس ئەوا وەک پەنابەر چوونەتە نەرویژ، دواتریش ڕەگەزنامەی نەرویژی وەرگرتووە. ھەڵکەوت دەرھێنانی بۆ فیلمەکانی دڵی سوور و ئێل کلاسیکۆ کردووە.

 ژیانی پیشەگەری 
لە ساڵی ٢٠١١، ھەڵکەوت لەیەکەم ئەزموونی سینەماییدا فیلمی دڵی سوور دەرھێنا، کە ھەریەکە لە سۆران ئیبراھیم و شەھێن جەمال ڕۆڵی سەرەکیان گێڕا، فیلمەکە لە سینەماکانی نەرویژ، بەریتانیا و چەند فیستیڤاڵێکی نێونەتەوەیی نمایشکرا.Norwegian-Kurdish Red Heart selected for Beijing, Abu Dhabi ، ماڵپەڕی cineuropa، ١٠ی نیسانی ٢٠١٢ لەلایەن Jorn Rossing Jensen بڵاوکراوەتەوە. دواتر لە ساڵی ٢٠١٥، فیلمی ئێل کلاسیکۆ دەرھێنا، دوای کرانەوە سینەماکان لە باشووری کوردستان ئەوا ئەمجارە فیلمەکە لە باشووری کوردستان نمایشی ھەبوو،ھەشتا و پێنج فیلم بۆ ئۆسکار نێردراون یەکێک لەوان کوردییە ، ئاژانسی ھەواڵی زاگرۆس، ١٣ی تشرینی یەکەمی ٢٠١٦ بڵاوکراوەتەوە. ئەمەش جگە لە نمایشکردنی لە چەندین وڵات و فیستیڤاڵی جیھانی. فیلمی ئێل کلاسیکۆ بووە نێردراوی عێراق بۆ بردنەوەی خەڵاتی ئۆسکار بۆ باشترین فیلم.فیلمی کلاسیکۆ لە ئیسرائیل نمایش دەکرێت ، ماڵپەڕی کوردستان ٢٤، ٨ی تشرینی یەکەمی ٢٠١٦ بڵاوکراوەتەوە. بەڵام دواتر نەگەیشتە پێنج پاڵێوراوی کۆتایی.ئێل کلاسیکۆی کوردی نمایش دەکرێت ، ماڵپەڕی خاک تیڤی، ١ی ئایاری ٢٠١٨ بڵاوکراوەتەوە.

ھەڵکەوت وێرای ئەوەی لە نەرویژ دەژی بەڵام فیلمەکانی لە باشووری کوردستان و عێراق دەرھێناوە، لە چاوپێکەوتنێکی لەگەڵ ماڵپەڕی سینەئوروپادا ھەڵکەوت ئاماژەی بەوەکردووە کە زۆرێک لەدەرھێنەرە جیھانییەکان بۆ سەلامەتی خۆیان ئەوا وێنەی فیلمەکانیان لە مەغریب و ئەردەن دەگرن بەڵام ئەو بۆئەوەی شتەکان بە سرووشتی تر دەربکەوێت ئەوا ھەر لە عێراق وێنەی فیلمەکانی دەگرێت، لەبارەی ئێل کلاسیکۆش ئاماژەی بەوەکرد کە دوو حەفتە لە بەغدا کاریان کردووە وێڕای ناسەقامگیری دۆخی ئەو شارە.ھەڵکەوت مستەفا: ھیوادارم فیلمی باشم سازکردبێت کە خەڵکی دڵخۆشکردبێت ، دیمانەیەک لە ماڵپەڕی cineuropa، ١٤ی نیسانی ٢٠١٦ بڵاوکراوەتەوە.

لە ساڵی ٢٠١٥، ھەڵکەوت فیلمێکی بەڵگەنامەیی-تیڤی بەناوی ترسی داعش لە ژنان (The Women ISIS Fears) دەرھێنا.The Women ISIS Fears ، ماڵپەڕی liftoff، ٢٧ی ئایاری ٢٠٢٠ ھێنراوە.

 فیلمۆگرافی 
 دڵی سوور، ٢٠١١
 ئێل کلاسیکۆ، ٢٠١٥
 ترسی داعش لە ژنان، ٢٠١٥ (فیلمی بەڵگەنامەیی)

 ئەمانەش ببینە 
 سینەمای کوردی
 یەڵماز گونەی

 سەرچاوەکان 

پۆل:لەدایکبووانی ١٩٨٥
پۆل:زیندووان
پۆل:خەڵکی سلێمانی
پۆل:دەرھێنەرانی فیلمی کورد